Filmen handler om Anton (spilt av Mikael Persbrandt), en svensk lege som pendler mellom hjemmet i en idyllisk småby i Danmark og jobben i en flyktningleir i Sudan i Afrika. Begge steder møter han og familien konflikter som fører til vanskelige valg mellom hevn og tilgivelse. Anton og kona Marianne (Trine Dyrholm), som har to sønner, er separert og strever med en mulig skilsmisse. Den eldste sønnen, tolvårige Elias (Markus Rygaard) blir mobbet på skolen, men forsvart av Christian (William Jøhnk Nielsen), en klassekamerat som nylig har flyttet fra London med faren Claus (Ulrich Thomsen). Christians mor er nettopp død av kreft, og gutten sliter med tapet av henne.